ai4bharat/Pralekha huggingface dataset:
রেলমন্ত্রক
গরীব কল্যাণ রোজগার অভিযানের আওতায় ১৮ই সেপ্টেম্বর পর্যন্ত ভারতীয় রেলে ৯,৭৯,০০০ কর্ম দিবস তৈরি হয়েছে
নতুন দিল্লি, ২০ সেপ্টেম্বর, ২০২০
ভারতীয় রেল বিহার, ঝাড়খণ্ড, মধ্যপ্রদেশ, ওড়িশা, রাজস্থান এবং উত্তর প্রদেশ – এই ৬টি রাজ্যে গরীব কল্যাণ রোজগার অভিযানের আওতায় ১৮ই সেপ্টেম্বর পর্যন্ত ৯,৭৯,৫৫৭ কর্ম দিবস তৈরি করেছে।
কেন্দ্রীয় রেল এবং বাণিজ্য ও শিল্প মন্ত্রী শ্রী পীযূষ গোয়েল এই প্রকল্পের আওতায় কাজের অগ্রগতি এবং কর্মদিবস সৃষ্টির সুযোগ-সুবিধার বিষয়টিপ ওপর গভীরভাবে নজর রাখছেন। এই ৬টি রাজ্যে ১৬৪টি রেল পরিকাঠামো প্রকল্প কার্যকরা হয়েছে।
১৮ই সেপ্টেম্বর পর্যন্ত এই অভিযানের আওতায় ১২,২৭৬ জন শ্রমিক কাজ করেছেন। এই প্রকল্প কার্যকর করে তোলার জন্য ঠিকদারদের ২০৫৬.৯৭ কোটি টাকা প্রদান করা হয়েছে।
এই প্রকল্পের কাজ বাস্তবায়নের জন্য সংশ্লিষ্ট রাজ্য সরকারগুলির সঙ্গে সমন্বয় বজায় রেখে ওই রাজ্যের প্রতিটি জেলায় ১ জন করে নোডাল অফিসার নিয়োগ করেছে রেল।
লেভেল ক্রসিং পারাপারের জন্য যোগাযোগের রাস্তা নির্মাণ, রক্ষাণাবেক্ষণ, পয়ঃপ্রণালী ব্যবস্থাপনার উন্নয়ন ও সংস্কার, রেল স্টেশনে সংযোগকারী রাস্তার রক্ষণাবেক্ষণ, বর্তমান রেল ওভার ব্রিজগুলির সংস্কার, রেলের আওতাধীন জমির সীমানা পর্যন্ত বৃক্ষ রোপণ ইত্যাদি নানান কাজ সম্পন্ন হয়েছে।
কোভিড-১৯ এর কারণে বহু সংখ্যক পরিযায়ী শ্রমিক নিজ নিজ রাজ্যে ফিরে আসেন। তাঁদের কর্ম সংস্থানের সুযোগ করে দিতে এবং গ্রামীণ এলাকায় সাধারণ মানুষের জীবন জীবিকার মানোন্নয়নের লক্ষ্যে প্রধানমন্ত্রী শ্রী নরেন্দ্র মোদী গত ২০ জুন গ্রামীণ মানুষের কর্ম সংস্থান নিশ্চয়তা প্রচার অভিযানের অঙ্গ হিসেবে গরীব কল্যাণ রোগজার অভিযানের সূচনা করেন। গরীব কল্যাণ রোজগার অভিযানের আওতায় গ্রামীণ পরিকাঠামো নির্মাণে ৫০,০০০ কোটি টাকা ব্যয় করা হবে বলে ঘোষণা করেছিলেন প্রধানমন্ত্রী।
১২৫ দিনের মধ্যে এই অভিযানটি এক মিশন মোডে পরিণত হয়েছে। সংশ্লিষ্ট ৬টি রাজ্যের ১১৬টি জেলায় ২৫টি ক্ষেত্রে কাজের সুযোগ সুবিধা তৈরি হয়েছে। মূলত এই ৬টি রাজ্যেই সব থেকে বেশি পরিযায়ী শ্রমিক ঘরে ফিরে এসেছে। এই অভিযান সফল করে তুলতে গ্রামোন্নয়ন, পঞ্চায়েতী রাজ, সড়ক পরিবহণ ও মহাসড়ক, খনি, পানীয় জল ও স্যানিটেশন, পরিবেশ, রেল, পেট্রোলিয়াম ও প্রাকৃতিক গ্যাস, পুনর্নবিকরণ শক্তি, সীমান্ত সড়ক, টেলি যোগাযোগ ও কৃষি বিভাগ/মন্ত্রক সমন্বয় বজায় রেখে কাজ করে চলেছে। ২৫টি ক্ষেত্রে পরিকাঠামোগত উন্নয়নমূলক কাজের সুযোগ সুবিধা বৃদ্ধির ফলে জীবন জীবিকায় পরিবর্তন এসেছে এবং কর্ম সংস্থানের সুযোগ বৃদ্ধি পেয়েছে।
(CG/SS/SKD
প্রধানমন্ত্রীরদপ্তর
প্রধানমন্ত্রী ৬ জুলাই সংবাদপত্রের অগ্রদূত গোষ্ঠীর সুবর্ণ জয়ন্তী অনুষ্ঠানের সূচনা করবেন
নয়াদিল্লি, ০৫ জুলাই, ২০২২
প্রধানমন্ত্রী শ্রী নরেন্দ্র মোদী ৬ জুলাই বিকেল ৪টে ৩০ মিনিটে ভিডিও কনফারেন্সিং-এর মাধ্যমে অগ্রদূত সংবাদপত্র গোষ্ঠীর সুবর্ণ জয়ন্তী অনুষ্ঠানের সূচনা করবেন। অগ্রদূত সুবর্ণ জয়ন্তী উদযাপন কমিটির প্রধান উপদেষ্টা অসমের মুখ্যমন্ত্রী শ্রী হিমন্ত বিশ্ব শর্মাও অনুষ্ঠানে যোগ দেবেন।
একটি অসমিয়া দ্বি-সাপ্তাহিক পত্রিকা হিসাবে অগ্রদূত পথ চলা শুরু করেছিল। অসমের বর্ষীয়ান সাংবাদিক কণকসেন ডেকা পত্রিকাটি চালু করেন। ১৯৯৫ সালে ‘দৈনিক অগ্রদূত’ নামে প্রতিদিনের সংবাদপত্র চালু হয়। অসমের অন্যতম বিশ্বস্ত ও প্রভাবশালী কন্ঠস্বর হয়ে ওঠে দৈনিক অগ্রদূত।
PG/PM/SB
(
প্রতিরক্ষামন্ত্রক
চীন-ভারত হ্যান্ড-ইন-হ্যান্ড মহড়ার উদ্বোধনী অনুষ্ঠান
নয়াদিল্লি, ১১ ডিসেম্বর, ২০১৮
সপ্তম চীন-ভারত হ্যান্ড-ইন-হ্যান্ড যৌথ মহড়া ১০ থেকে ২৩ ডিসেম্বর পর্যন্ত অনুষ্ঠিত হবে। আজ এই মহড়ার উদ্বোধনী অনুষ্ঠান চীনের চেঙ্গডু-তে আয়োজিত হয়। ভারতীয় সেনাবাহিনীর ১১ নম্বর শিখলি শাখা এবং চীনের সেনাবাহিনীর তিব্বত মিলিটারি শাখার একটি রেজিমেন্ট এই মহড়ায় অংশ নিচ্ছে। ভারতীয় বাহিনীর পক্ষে নেতৃত্বে রয়েছেন ১১ নম্বর শিখলি শাখার কমান্ডিং অফিসার কর্নেল পুনিত প্রতাপ সিং তোমর এবং চীনা বাহিনীর পক্ষে নেতৃত্ব দিচ্ছেন কর্নেল ঝাও জুন। চীনা সেনাবাহিনীর প্রবীন আধিকারিক মেজর জেনারেল কুয়াঙ দিওয়াঙ সহ দুই দেশের একাধিক উচ্চপদস্হ আধিকারিক কুচকাওয়াজে অভিবাদন গ্রহণ করেন।
দুই দেশের এই যৌথ মহড়ায় সেনাবাহিনীর মধ্যে কর্মকুশলতা ও বোঝাপড়া বাড়াতে গুরুত্ব দেওয়া হবে। এ ধরনের মহড়া দুই দেশের সেনাবাহিনীর মধ্যে ঘনিষ্ঠ সম্পর্ক আরও বাড়াতেও সাহায্য করবে। রাষ্ট্রসঙ্ঘের নীতি-নির্দেশিকা অনুযায়ী উগ্রপন্হা তথা সন্ত্রাস দমনে পারস্পরিক বোঝাপড়া গড়ে তোলার ওপরও মহড়ায় গুরুত্ব দেওয়া হবে।
SSS/BD/NS
(Visitor Counter : 135
নীতিআয়োগ
নীতি আয়োগের আর্থিক প্রযুক্তি সম্মেলন ২০১৯
নয়াদিল্লি, ২৬ মার্চ, ২০১৯
আর্থিক প্রযুক্তি ক্ষেত্রে ভারতের কর্তৃত্ব বজায় রেখে সঠিক রূপ দেওয়া, ভবিষ্যৎ কৌশল এবং নীতি রূপায়ণের জন্য পরিকল্পনা তৈরি, সুসংবদ্ধ আর্থিক অন্তর্ভুক্তিকরণের লক্ষ্যে দৃঢ় পদক্ষেপ গ্রহণ সহ বিভিন্ন গুরুত্বপূর্ণ বিষয়কে বিবেচনায় রেখে নীতি আয়োগ সোমবার নতুন দিল্লিতে আর্থিক প্রযুক্তি সংক্রান্ত একদিনের এক সম্মেলনের আয়োজন করে। অনুষ্ঠানে কেন্দ্রীয় মন্ত্রী ছাড়াও আর্থিক নিয়ন্ত্রক সংস্থা, ব্যাঙ্ক প্রতিনিধি, স্টার্ট-আপ সংস্থা, বিনিয়োগকারী, পরিষেবা প্রদানকারী ও শিল্পোদ্যোগীরা অংশ নেন।
ভারতীয় রিজার্ভ ব্যাঙ্কের গভর্নর শ্রী শক্তিকান্ত দাস এই সম্মেলনের উদ্বোধন করেন।
‘আর্থিক প্রযুক্তি ক্ষেত্রে সুযোগ-সুবিধা ও চ্যালেঞ্জ’ শীর্ষক বিষয়ে বক্তব্য রাখতে গিয়ে শ্রী শক্তিকান্ত দাস বলেন, দেশে আর্থিক পরিষেবা ক্ষেত্রকে এক নতুন রূপ দেওয়ার প্রভূত সম্ভাবনা আর্থিক প্রযুক্তি ক্ষেত্রের রয়েছে। এমনকি, মূল ভিত্তিগুলির ওপর নির্ভর করে দেশে আর্থিক অন্তর্ভুক্তিকরণের সামগ্রিক প্রেক্ষাপটকেও সঠিক রূপরেখা দেওয়ার সম্ভাবনাও এই ক্ষেত্রের আছে বলে তিনি অভিমত প্রকাশ করেন। শ্রী দাস বলেন, আর্থিক প্রযুক্তির কার্যকর ব্যবহার এবং এ ধরণের প্রযুক্তির ব্যবহারিক প্রভাব – এই দুইয়ের মধ্যে সুসামঞ্জস্য বজায় রাখতে হবে। প্রযুক্তিকে কাজে লাগিয়ে এবং ঝুঁকি নিয়ন্ত্রণ করে ‘আমরা এমন এক আর্থিক ব্যবস্থা তৈরি করতে পারি যা হবে সার্বিক, ব্যয়সাশ্রয়ী এবং নমনীয়।’
নীতি আয়োগের নির্বাহী আধিকারিক শ্রী অমিতাভ কান্ত বলেন, দেশে প্রাতিষ্ঠানিক ঋণ সহায়তার সুযোগ-সুবিধার প্রয়োজনে এবং ডিজিটাল প্রযুক্তির প্রেক্ষিতে আর্থিক প্রযুক্তি ক্ষেত্রের ভবিষ্যৎ রূপরেখা নিরূপণে এক নিয়ন্ত্রণমূলক নীতি-ব্যবস্থা গড়ে তোলা প্রয়োজন। ডিজিটাল ইন্ডিয়া গড়ে তোলার ক্ষেত্রে অগ্রাধিকার এবং আর্থিক অন্তর্ভুক্তিকরণের জন্য স্বেচ্ছায় আধার গ্রহণের মতো উদ্যোগের ফলে আর্থিক প্রযুক্তিগত ক্ষেত্রের সঙ্গে যুক্ত সংশ্লিষ্ট বিভিন্ন পক্ষের মধ্যে ব্যাপক আগ্রহের সৃষ্টি হয়েছে বলেও তিনি উল্লেখ করেন।
ভারতে আর্থিক প্রযুক্তিগত বাজার ব্যবস্থার দ্রুত বিকাশ ঘটছে। শিল্প সমীক্ষায় প্রকাশ পেয়েছে, ২০২৯ নাগাদ দেশে আর্থিক প্রযুক্তি বাজারের পরিমাণ গিয়ে দাঁড়াবে ১ ট্রিলিয়ন মার্কিন ডলারে। এমনকি, ক্ষুদ্র ব্যবসা তথা ক্ষুদ্র ও মাঝারি শিল্পক্ষেত্রগুলির স্বার্থে ঋণ সহায়তার ৬০ শতাংশ ডিজিটাল উপায়ে বন্টন করা হবে। বর্তমানে ভারতীয় আর্থিক প্রযুক্তি ব্যবস্থা বিশ্বের তৃতীয় বৃহত্তম।
আর্থিক প্রযুক্তি ক্ষেত্রের ভবিষ্যৎ দিশা নির্দেশ নিরূপণে এই সম্মেলনে একাধিক পরিকল্পনা গ্রহণ করা হয়েছে। এর মধ্যে রয়েছে – আর্থিক অন্তর্ভুক্তিকরণের জন্য গ্রাহক ও ব্যবসায়ীদের স্বার্থে এক ডিজিটাল অন-বোর্ড ব্যবস্থা গড়ে তোলা; ভারতের জন্য আর্থিক পণ্যসামগ্রী তৈরি করা; আর্থিক প্রযুক্তিগত ক্ষেত্রের উদীয়মান ক্ষেত্রগুলি চিহ্নিত করা; আর্থিক প্রযুক্তি সংক্রান্ত শিল্পক্ষেত্রে দ্রুত বিনিয়োগের ব্যবস্থা এবং অতিক্ষুদ্র, ক্ষুদ্র ও মাঝারি সংস্থাগুলির আর্থিক অন্তর্ভুক্তিকরণ ইত্যাদি।
সম্মেলনে অন্যদের মধ্যে উপস্থিত ছিলেন, কেন্দ্রীয় অর্থ মন্ত্রকের অর্থনৈতিক বিষয়ক দপ্তরের সচিব শ্রী সুভাষ চন্দ্র গর্গ।
CG/BD/DM
(Visitor Counter : 185
কেন্দ্রীয়মন্ত্রিসভা
সমবায়ের ভিত্তিতে উৎপাদিত পণ্যের রপ্তানি সম্ভাবনাকে উজ্জ্বল করে তুলতে বিভিন্ন রাজ্যকে নিয়ে জাতীয় পর্যায়ের এক সমবায় সমিতি গঠনের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ১১ জানুয়ারি, ২০২৩
কেন্দ্রীয় বিদেশ মন্ত্রক এবং কেন্দ্রীয় শিল্প ও বাণিজ্য মন্ত্রকের সহায়তায় রপ্তানি বাণিজ্যকে উৎসাহিত করতে বিভিন্ন রাজ্যকে নিয়ে জাতীয় পর্যায়ে এক সমবায় সমিতি গঠনের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে স্থির হয় যে মাল্টি-স্টেট কো-অপারেটিভ সোসাইটিজ  আইন, ২০০২-এর আওতায় এটি গঠিত হবে।
প্রস্তাবিত সমিতিটি বিভিন্ন সমবায় সমিতিগুলির উৎপাদনকে আন্তর্জাতিক ক্ষেত্রে বাজারজাত করার বিষয়ে এটি কেন্দ্রীয় ভূমিকা পালন করবে। এর ফলে দেশের সমবায় সমিতিগুলির রপ্তানি সম্ভাবনারও বিশেষ প্রসার ঘটবে। রপ্তানি সম্পর্কিত বিভিন্ন নীতি ও কর্মসূচির সুযোগ-সুবিধার আওতায় নিয়ে আসা হবে এই সমিতিটিকে। সার্বিকভাবে সরকারি নীতি ও দৃষ্টিভঙ্গিকেই কাজে লাগানো হবে এক্ষেত্রে। শুধু তাই নয়, সকলের মিলিত সহযোগিতার মাধ্যমে সমৃদ্ধির ধারণাটিও মূর্ত হয়ে উঠবে এই প্রচেষ্টার মধ্য দিয়ে।
প্রস্তাবিত সমিতিটি বাস্তবায়িত হলে দেশের অন্যান্য সমবায় সমিতিগুলির উৎপাদন ও পরিষেবাকে নানাভাবে উৎসাহিত করার পরিসরও বৃদ্ধি পাবে। আর এইভাবেই আত্মনির্ভর ভারত গঠনের লক্ষ্যে বিশেষভাবে সহায়ক হয়ে উঠবে ‘মেক ইন ইন্ডিয়া’ কর্মসূচিটিও।
(PG/SKD/DM
স্বরাষ্ট্র মন্ত্রক
প্রয়াত প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে সাত দিনের রাষ্ট্রীয় শোক পালনের সিদ্ধান্ত
নয়াদিল্লি, ১৬ আগস্ট, ২০১৮
কেন্দ্রীয় সরকার গভীর দুঃখের সঙ্গে ভারতের প্রাক্তন প্রধানমন্ত্রী শ্রী অটল বিহারী বাজপেয়ীর মৃত্যু সংবাদ ঘোষণা করেছে। আজ অর্থাৎ ১৬ আগস্ট নয়াদিল্লির এইম্স হাসপাতালে তাঁর জীবনাবসান ঘটে।
প্রয়াত নেতার প্রতি শ্রদ্ধা জানানোর উদ্দেশে সারা দেশে সাত দিনের রাষ্ট্রীয় শোক পালনের সিদ্ধান্ত গ্রহণ করা হয়েছে। আজ থেকে আগামী ২২ আগস্ট পর্যন্ত রাষ্ট্রীয় শোক পালন করা হবে। এই সময়কালে দেশের সর্বত্র জাতীয় পতাকা অর্ধনমিত রাখা হবে। রাষ্ট্রীয় শোক পালনের সময়ে সরকারিভাবে কোনও বিনোদন অনুষ্ঠানের আয়োজন করা যাবে না। প্রয়াত শ্রী অটল বিহারী বাজপেয়ীকে রাষ্ট্রীয় মর্যাদায় সমাহিত করা হবে নয়াদিল্লির স্মৃতিস্থলে।
প্রয়াত নেতার শেষকৃত্যের দিন দেশের সমস্ত কেন্দ্রীয় সরকারি কার্যালয়, কেন্দ্রীয় সরকারের নিয়ন্ত্রণাধীন সমস্ত সংস্থা এবং দিল্লি সরকারের অফিসগুলিতে দিনের দ্বিতীয়ার্ধে অর্ধ দিবস ছুটি পালন করা হবে।
২২ আগস্ট পর্যন্ত সমস্ত ভারতীয় মিশন এবং বিদেশে ভারতীয় হাই-কমিশনগুলিতে জাতীয় পতাকা অর্ধনমিত রাখা হবে।
CG/SKD/SB……
(Visitor Counter : 55
নির্বাচনকমিশন
নির্বাচন কমিশন পথসভা, পদযাত্রা, সাইকেল / বাইক / যানবাহনের মিছিলের উপর নিষেধাজ্ঞার সময়সীমা ১১ই ফেব্রুয়ারী পর্যন্ত বৃদ্ধি করেছে
নতুন দিল্লি, ৩১ই জানুয়ারী, ২০২২
মুখ্য নির্বাচন কমিশনার শ্রী সুশীল চন্দ্র অন্য দুই নির্বাচন কমিশনার শ্রী রাজীব কুমার ও শ্রী অনুপ চন্দ্র পান্ডের সঙ্গে গোয়া, মণিপুর, পাঞ্জাব, উত্তরাখন্ড ও উত্তরপ্রদেশের বর্তমান কোভিড পরিস্থিতি নিয়ে একটি সর্বাঙ্গীন পর্যালোচনা বৈঠক করেছেন। বৈঠকে সংশ্লিষ্ট উপনির্বাচন কমিশনার ছাড়াও কেন্দ্রীয় স্বাস্থ্য ও পরিবার কল্যাণ মন্ত্রকের সচিব, সংশ্লিষ্ট রাজ্যগুলির মুখ্য সচিব এবং মুখ্য নির্বাচনী আধিকারিকরা ভিডিও কনফারেন্সের মাধ্যমে অংশগ্রহণ করেন। তাঁরা পাঁচ রাজ্যে কোভিড পরিস্থিতির পর্যালোচনা করেছেন। বিস্তারিত আলোচনায় বর্তমান টিকাকরণ অভিযানের খোঁজ খবর নেওয়া হয়। সব রাজ্যের মুখ্য সচিবরা নির্বাচন কমিশনকে জানিয়েছেন, কোভিড সংক্রমণের হার বর্তমানে স্বাভাবিক, কারণ কোভিড সংক্রমিতদের হাসপাতালে ভর্তি হওয়ার সংখ্যা নিম্নমুখী। রাজ্যের উচ্চপদস্থ আধিকারিকরা জানিয়েছেন, কোভিড সংক্রান্ত আচরণবিধি আরো কয়েক দিন মেনে চলতে হবে, কারণ মানুষের সঙ্গে মানুষের সংস্পর্শের ফলে যাতে আবারও সংক্রমণের হার বৃদ্ধি পায় সেটি নিশ্চিত করে হবে। । মুখ্য নির্বাচন কমিশনার এই মর্মে, বিভিন্ন মিছিল, খোলা ও বদ্ধ জায়গায় বৈঠক, বাড়ি বাড়ি গিয়ে নির্বাচনী প্রচারের ক্ষেত্রে কিছু ছাড় দেওয়ার কথা ঘোষণা করেছেন। হয়েছে।
রাজ্যের উচ্চপদস্থ আধিকারিক এবং কেন্দ্রীয় স্বাস্থ্য ও পরিবার কল্যাণ দপ্তরের থেকে প্রাপ্ত তথ্য অনুযায়ী যে সব রাজ্যে নির্বাচন হবে, সেখানে নির্বাচনী প্রচার চালানোর সময় কোভিড সংক্রান্ত আচরণবিধি মেনে চলতেই হবে। তবে, বর্তমান কোভিড পরিস্থিতিতেও রাজনৈতিক দলগুলি তাদের প্রচারাভিযান অব্যহত রাখবে। এক্ষেত্রে কমিশন যে নির্দেশগুলি জারি করেছে, সেগুলি হল :
১) ১১ই ফেব্রুয়ারী পর্যন্ত কোনো পথসভা, পদযাত্রা, সাইকেল, বাইক বা অন্যান্য যানবাহনের মিছিল করা যাবে না।
২) কমিশন সিদ্ধান্ত নিয়েছে, রাজনৈতিক দলগুলি অথবা নির্বাচনে যে সমস্ত প্রার্থী প্রতিদ্বন্দ্বিতা করছেন, তাঁরা জনসভা করতে পারবেন। তবে তা খোলা স্থানে সর্বোচ্চ ১০০০ জনকে নিয়ে সভা করতে পারে। অথবা যে স্থানে জনসভা হবে, সেখানে সর্বোচ্চ ৫০ শতাংশ লোক নিয়ে বৈঠক করা যাবে। এই নিয়ম পয়লা ফেব্রুয়ারী থেকে কার্যকর হবে।
৩) কমিশন, বাড়ি বাড়ি গিয়ে নির্বাচন প্রচার চালানোর বিষয়ে নিয়ম কিছুটা শিথিল করেছে।
৪) রাজনৈতিক দলগুলি তাদের মিটিং করার ক্ষেত্রে সর্বোচ্চ ৫০০ জনকে নিয়ে প্রচার কমিশন অনুমতি দিয়েছে। এতদিন ৩০০ জনকে নিয়ে মিটিং করা যেতো।
৫) কোভিড আচরণবিধি যথাযথভাবে মেনে চলার জন্য রাজনৈতিক দলগুলি এবং নির্বাচনে প্রতিদ্বন্দ্বিতায় অংশগ্রহণকারীদের নির্দেশ নিরবাচ দিয়েছে। এক্ষেত্রে নির্বাচনী আচরণবিধি মনে চলতে হবে।
৬) এই নিয়ম যথাযথভাবে মানার ক্ষেত্রে জেলা নির্বাচন আধিকারিককে দায়িত্ব দেওয়া হয়েছে।
২০২২ এর নির্বাচন পরিচালনার ক্ষেত্রে ৮ই জানুয়ারী যে নির্দেশ দেওয়া হয়েছিল, সেই নির্দেশ অনুযায়ী অন্যান্য বিধি নিষেধগুলি বলবৎ থাকবে।
CG/CB/SFS
(Visitor Counter : 120
স্বরাষ্ট্র মন্ত্রক
জাতীয় নিয়োগকারী সংস্থা গঠনে অনুমতি দেওয়ার জন্য প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন স্বরাষ্ট্র মন্ত্রী শ্রী অমিত শাহ
“ভারতের যুব সম্প্রদায়ের কাছে এক ঐতিহাসিক দিন”
নয়াদিল্লি, ১৯ আগস্ট, ২০২০
জাতীয় নিয়োগকারী সংস্থা  গঠনের প্রস্তাব আজ কেন্দ্রীয় মন্ত্রিসভার বৈঠকে অনুমোদন পাওয়ার জন্য কেন্দ্রীয় স্বরাষ্ট্র মন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। ভারতের যুব সম্প্রদায়ের কাছে আজ এক ঐতিহাসিক দিন বলে উল্লেখ করে শ্রী শাহ বলেন, “অভিন্ন যোগ্যতা যাচাই পরীক্ষার মাধ্যমে কেন্দ্রীয় সরকারি চাকুরির ক্ষেত্রে একাধিক পরীক্ষার বাধা দূর করতে এই রূপান্তরমূলক সংস্কার প্রক্রিয়া গ্রহণ করা হয়েছে।”
স্বরাষ্ট্র মন্ত্রী আরও বলেন, “জাতীয় নিয়োগকারী সংস্থা সমাজের সব শ্রেণীর মানুষের কাছে সমান সুযোগ-সুবিধা পৌঁছে দেবে, কারণ প্রতিটি জেলায় একটি করে পরীক্ষা কেন্দ্র গড়ে তোলার প্রস্তাব রয়েছে এবং অভিন্ন যোগ্যতা যাচাই পরীক্ষা হবে বিভিন্ন ভাষায়। এমনকি, এই পরীক্ষায় প্রাপ্ত নম্বর তিন বছর বৈধ থাকবে। একটি পরীক্ষা আয়োজনের মাধ্যমে পরীক্ষা প্রার্থীদের ওপর থেকেও আর্থিক বোঝা কমানো যাবে। পক্ষান্তরে, পরীক্ষার্থীরাই লাভবান হবেন।”
শ্রী শাহ বলেন, "জাতীয় নিয়োগকারী সংস্থা মোদী সরকারের একটি অভাবনীয় পদক্ষেপ কারণ, এ ধরনের নিয়োগকারী সংস্থার মাধ্যমে সমগ্র নিয়োগ প্রক্রিয়ায় এক অভিন্ন রূপান্তরমূলক ব্যবস্থা গড়ে তোলার প্রস্তাব রয়েছে। প্রধানমন্ত্রী শ্রী নরেন্দ্র মোদী নিয়োগ প্রক্রিয়ায় স্বচ্ছতা এবং সরলতা বজায় রেখে দেশের যুব সম্প্রদায়কে কর্মসংস্থানের ক্ষেত্রে প্রাপ্য অধিকার দেওয়ার সিদ্ধান্ত নিয়েছেন।"
(CG/BD/DM
যুবওক্রীড়াবিষয়কমন্ত্রক
কোভিড-১৯ অতিমারীর সময়ে অ্যাথলিট এবং প্রশিক্ষকদের জন্য সরকার গৃহীত ব্যবস্থা
নয়াদিল্লী, ১৭ সেপ্টেম্বর, ২০২০
যে সমস্ত খেলোয়াড় এবং প্রশিক্ষকদের স্পোর্ট অথরিটি অফ ইন্ডিয়া  সহায়তা করে তাদের ক্ষেত্রে কোনরকম আর্থিক ছাঁটাই করা হয়নি। এছাড়া লকডাউনের সময় খেলোয়াড়দের প্রশিক্ষণ চালানোর জন্য নিম্নলিখিত সুবিধাগুলি দেওয়া হয়েছে-
১. লকডাউনের সময় খেলোয়াড়দের মানসিকভাবে চাঙ্গা এবং শারীরিকভাবে সুস্থ রাখতে প্রশিক্ষকরা নিয়মিত অনলাইনে প্রশিক্ষণ এবং পরামর্শ দিয়েছেন। অ্যাথলিটদের প্রতিদিন অনুশীলনের সূচিও করে দেওয়া হয়েছে অনলাইনে।
২. অ্যাথলিটদের মনোবল অটুট রাখতে নিয়মিত কথাবার্তা বলা হয়েছে। ক্রীড়া সংক্রান্ত মনস্তত্ত্ব বিজ্ঞান, চিকিৎসা, পুষ্টি ইত্যাদি বিষয়ে নিয়মিত বিশেষজ্ঞরা সম্মেলন এবং কর্মশালা করেছেন। ভিডিও কনফারেন্সিং, ফেসবুক লাইভ, ইন্সটাগ্রাম লাইভ ইত্যাদির মাধ্যমে এই দুঃসময়ে মানসিক চাপ এবং অবসাদ কাটাতে পরামর্শ দেওয়া হয়েছে যাতে অনুশীলন না ব্যাহত হয়।
৩. বিভিন্ন খেলার বিদেশী প্রশিক্ষক এবং ক্রীড়া বিশেষজ্ঞরা বক্তৃতা দিয়েছেন অ্যাথলিটস অ্যান্ড কোচ এডুকেশন প্রোগ্রাম অ্যান্ড কোচ ডেভেলপমেন্ট প্রোগ্রাম -এ। মোট ১০ হাজার ৪৮৩ জন প্রশিক্ষক বিভিন্ন ক্রীড়া ক্ষেত্রের অধিবেশন এবং ৩ হাজার ৮১৮ জন প্রশিক্ষক ক্রীড়া বিজ্ঞান অধিবেশনে অংশ নিয়েছেন।
৪. সাই-য়ের আঞ্চলিক কেন্দ্র, রাজ্য সরকার এবং স্বেচ্ছাসেবী সংস্থার সাহায্যে অ্যাথলিটদের বাড়িতে প্রয়োজনীয় ক্রীড়া সরঞ্জাম পাঠানো হয়েছে। এছাড়া যে সমস্ত অ্যাথলিট অলিম্পিকের জন্য মনোনীত কিন্তু লকডাউনের জন্য যাঁরা বাড়ি যেতে পারেননি, সাই কেন্দ্রে তাঁদের ঘরে সরঞ্জাম পৌঁছে দেওয়া হয়েছে অনুশীলনের জন্য।
৫. ২০২১এর অলিম্পিকে অংশগ্রহণকারী অ্যাথলিটদের জন্য জাতীয় প্রশিক্ষণ শিবির তৈরি করা হয়েছে।
আজ লোকসভায় এক লিখিত জবাবে এই তথ্য দিয়েছেন স্বাধীন ভারপ্রাপ্ত কেন্দ্রীয় যুব বিষয়ক এবং ক্রীড়া প্রতিমন্ত্রী শ্রী কিরেন রিজিজু।
CG/AP/NS
(Visitor Counter : 115
প্রধানমন্ত্রীরদপ্তর
২০২২এর ২৮ আগস্ট ‘মন কি বাত’ অনুষ্ঠানের ওপর ভিত্তি করে নমো অ্যাপে আয়োজিত প্রশ্নোত্তর প্রতিযোগিতায় অংশগ্রহণের জন্য প্রধানমন্ত্রীর জনসাধারণের প্রতি আহ্বান
নয়াদিল্লি, ২৮ আগস্ট, ২০২২
প্রধানমন্ত্রী শ্রী নরেন্দ্র মোদী ২০২২এর ২৮ আগস্ট ‘মন কি বাত’ অনুষ্ঠানের ওপর ভিত্তি করে নমো অ্যাপে আয়োজিত প্রশ্নোত্তর প্রতিযোগিতায় অংশগ্রহণের জন্য জনসাধারণের প্রতি আহ্বান জানিয়েছেন। ৩১ আগস্ট, বুধবার পর্যন্ত এই প্রতিযোগিতায় অংশ নেওয়া যাবে।
এক ট্যুইট বার্তায় প্রধানমন্ত্রী বলেছেন;
“#MannKiBaat –এর আজকের পর্বের ওপর ভিত্তি করে আয়োজিত প্রশ্নোত্তর প্রতিযোগিতায় আপনারা কি অংশ নিয়েছেন?”
PG/CB/NS
(
প্রতিরক্ষামন্ত্রক
সেনেগালের ডাকারে আইএনএস তরকাশ
নয়াদিল্লি, ২৮ অগাস্ট, ২০১৯
ভারতীয় নৌ-বাহিনীর আফ্রিকা, ইউরোপ এবং রাশিয়ায় বহির্দেশীয় কর্মসূচির অঙ্গ হিসেবে যুদ্ধজাহাজ ‘আইএনএস তরকাশ’ গতকাল  সেনেগালের ডাকার বন্দরে নোঙর করে। এই যুদ্ধজাহাজ ভারতীয় নৌ-বাহিনীর পশ্চিমাঞ্চলীয় কম্যান্ডের অন্তর্গত। এটিকে মুম্বাইয়ে ফ্ল্যাগ অফিসার কম্যান্ডিং-ইন-চিফ পরিচালনা করেন। এই কর্মসূচির মাধ্যমে ভারতের সঙ্গে সেনেগালের বন্ধুত্বপূর্ণ সম্পর্ক প্রতিফলিত হচ্ছে। ‘আইএনএস তরকাশ’ ভারতীয় নৌ-বাহিনীর অত্যন্ত গুরুত্বপূর্ণ যুদ্ধজাহাজ। এটিতে বিভিন্ন রকমের অস্ত্র এবং সেন্সর রয়েছে।
ডাকারে নোঙর করার সময় সেনেগালের বিশিষ্ট ব্যক্তি এবং সরকারি আধিকারিকরা এই জাহাজটি পরিদর্শন করবেন। সেনেগালের নৌ-বাহিনীর সদস্যদের সঙ্গে উভয় দেশের সহযোগিতা বাড়ানোর লক্ষ্যে বিভিন্ন গুরুত্বপূর্ণ মতবিনিময় হবে। এছাড়া, খেলাধূলা সহ বিভিন্ন সামাজিক কর্মসূচির আয়োজন করা হয়েছে। ৩০শে অগাস্ট সেনেগালের নৌ-বাহিনীর যুদ্ধজাহাজের সঙ্গে ‘তরকাশ’ যৌথ মহড়ায় অংশ নেবে।
সেনেগাল এবং ভারতের মধ্যে দীর্ঘদিনের বন্ধুত্বপূর্ণ সম্পর্ক রয়েছে। উভয় দেশই গণতন্ত্র, উন্নয়ন এবং ধর্ম নিরপেক্ষতার আদর্শে বিশ্বাসী। দুটি দেশের মধ্যে প্রতিরক্ষা সংক্রান্ত দ্বিপাক্ষিক নানা সমঝোতা রয়েছে। ভারতীয় সেনাবাহিনী ডিফেন্স ট্রেনিং ইনস্টিটিউশনে সেনেগালের প্রতিরক্ষা বাহিনীর সদস্যদের বিভিন্ন প্রশিক্ষণ দিয়ে থাকে।
ভারতীয় নৌ-বাহিনী বিভিন্ন বন্ধু রাষ্ট্রের সঙ্গে সৌহার্দপূর্ণ সম্পর্ক এবং আন্তর্জাতিক সহযোগিতা বৃদ্ধির লক্ষ্যে বহির্দেশীয় নানা কর্মসূচি নিয়ে থাকে।
CG/CB/DM
(Visitor Counter : 97
বিজ্ঞানওপ্রযুক্তিমন্ত্রক
কলেজছাত্রী থেকে মধ্যবয়সী গৃহবধূ সকলেই প্রস্তুত উদ্যোগপতি হওয়ার যাত্রায়
নয়াদিল্লী, ২৯ জুলাই, ২০২০
শ্রীমতী প্রিয়ংকা প্রভাকর তৈরি করেছেন স্টেম পুতুল এবং বোর্ড গেমস যা কোভিড ১৯ লকডাউনের সময়ে তরুণ মনকে ব্যস্ত রাখবে। এই সময়ে বিক্রি হয়েছে ৪০ লক্ষ টাকা। শ্রীমতী মেঘনা গান্ধী একই সময়ে ভদোদরায় অনগ্রসর মহিলাদের মধ্যে কাজ করেছেন। তৈরি করেছেন প্রাকৃতিক বস্ত্র ও কোভিড ১৯ সম্পর্কিত সরঞ্জাম। এই সময়ে যার বিক্রির পরিমাণ ২৫ লক্ষ টাকা। শ্রীমতী স্নেহাল ভার্মা ছত্তিশগড়, তেলঙ্গনা ও অন্ধ্রপ্রদেশের মৎস্যজীবীদের নিয়ে কাজ করেছেন। তাদের দিয়েছেন ইন্টারনেট অব থিংস যন্ত্র যার দ্বারা জলের গুণমান বেড়েছে, মৎস্যচাষ বেড়েছে। তারা তিন উদ্যোগপতি কাজ করেন এস অ্যান্ড টি এন্টারপ্রেনারশিপের সঙ্গে।
যা তাঁদের একসূত্রে বেঁধেছে তা হল তাঁরা প্রত্যেকেই উইমেন এনটারপ্রেনারশিপ অ্যান্ড এমপাওয়ারমেন্ট ৫ কোহর্ট ইনিশিয়েটিভের বিজয়ী। এই উদ্যোগের সাহায্যে কলেজছাত্রী থেকে মধ্যবয়সী গৃহবধূ সকলেই কেরিয়ার হিসেবে বেছে নিয়েছেন উদ্যোগপতিত্ব। এটি ভারতের প্রথম উদ্যোগ। আই আই টি দিল্লীতে এর রূপায়ণ হয়। সহায়তা দেয় ভারত সরকারের বিজ্ঞান ও প্রযুক্তি দপ্তর। মোট ২৫ লক্ষ টাকার নগদ পুরস্কার অনুদান হিসেবে দেওয়া হল ১১ মহিলা উদ্যোগপতিকে তাঁদের উৎকর্ষের জন্য।
আই আই টি দিল্লীর বর্জ্য জল ব্যবস্থাপনায় পিএইচডি শ্রীমতী কল্পনা অরোড়া বর্জ্য জল থেকে স্যানিটাইজার তৈরি করে রৌপ্য পদক জিতেছেন। দ্বিতীয় রৌপ্য পদক বিজয়িনী ডঃ শিবানী গুপ্তা তৈরি করেছেন ক্ষত নিরাময়কারী প্রযুক্তি যার জন্য পেটেন্টের আবেদন জানিয়েছেন তিনি। সেটি এখন নয়াদিল্লীর এইমসে ট্রায়ালে আছে। ইতিমধ্যেই সেটি উচ্চ প্রশংসিত ও বায়নাও হয়েছে বেশ কিছু।
ব্রোঞ্জ পদকজয়ীরা হলেন ডঃ নীতা দোশি যিনি বায়ুক্ণাকে বৃষ্টিতে পরিণত করার যন্ত্র তৈরি করেছেন। শ্রীমতী রাশি ভার্মা কাজ করেন কৃষ্কদের মধ্যে, শ্রীমতী মমি সইকিয়া কাজ করেন গৃহস্থালি বর্জ্য ব্যবস্থাপনা নিয়ে, শ্রীমতী অভিশ্রী অরোড়াছোটদের জন্য অংকবিদ্যাকে সহজ করা নিয়ে কাজ করছেন।
দুটি প্রতিশ্রুতিমান তারকা পুরস্কার দেওয়া হয়েছে শ্রীমতী নিতিকা সংখিয়া এবং শ্রীমতী রিতিকা অমিতকুমারকে তাদের দক্ষতা ও বাণিজ্য মডেলের জন্য যার দ্বারা কোভিড১৯ সময়েও উপার্জন করা সম্ভব হয়েছে।
দ্য কোহর্টে প্রশিক্ষণ দিয়ে থাকেন বিভিন্ন ক্ষেত্রের নামী ব্যক্তিরা। ১৬টি বিভিন্ন রাজ্যের মহিলা উদ্যোগপতিরা এতে অংশ নিয়েছেন। বিশেষ বিশেষ ক্ষেত্রে পারদর্শিনীদের এই প্রশিক্ষণ দেওয়া হয়। এই কোহর্টের মাধ্যমে তিনটি পেটেন্টের আবেদনও জানানো হয়।
দ্য উই ডেমো ডের ভার্চুয়াল প্রদর্শনী হয় ১৯জুন ২০২০তে।দেশবিদেশের নামী বিচারকরা বিজয়ীদের বেছে নেন।ভাষণ দেন বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা এবং আই আই টি দিল্লীর অধিকর্তা অধ্যাপক রামগোপাল রাও। পরিচালনা করেন দপ্তরের বিজ্ঞানী ও পরামর্শদাতা ডঃ অনীতা গুপ্তা। উই প্রতিষ্ঠাতা ডঃ শরণদীপ সিং এবং শ্রীমতী অপর্ণা সারাওগি উই-র ভবিষ্যৎ পরিকল্পনা ও আদর্শ তুলে ধরেন।
উই-র লক্ষ্য দেশের মহিলা উদ্যোগপতিদের শক্তিশালী করা এবং অনুকূল পরিবেশ তৈরি করা। উই ফাউন্ডেশন সারা দেশের মহিলা উদ্যোগপতিদের সংগে লগ্নিকারী ও ক্রেতাদের সংগে পরিচয় ঘটায় যাতে তাঁদের ব্যবসা অর্থনৈতিকভাবে বলীয়ান সংস্থা হয়ে ওঠে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শ্ররমা বলেন, উন্নয়নের ভিত্তির জন্য প্রয়োজন বৈচিত্র এবং সবরকম সুবিধাদান। উই ফাউন্ডেশনের মতো মডেলগুলির উন্নয়ন ঘটানো হচ্ছে যাতে তার সুফল পৌঁছয় সকলের কাছে।
(CG/AP
রেলমন্ত্রক
প্রধানমন্ত্রী হাওড়া – পাটনা সহ ৯টি বন্দেভারত এক্সপ্রেস ট্রেনের যাত্রা শুরু করেছেন
প্রধানমন্ত্রী হাওড়া – পাটনা সহ ৯টি বন্দেভারত এক্সপ্রেস ট্রেনের যাত্রা শুরু করেছেন
কলকাতা, ২৪ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ বেলা ১২টা ৩০ মিনিটে ভিডিও কনফারেন্সিং – এর মাধ্যমে ৯টি বন্দেভারত এক্সপ্রেস ট্রেনের যাত্রা সূচনা করেছেন। এর মধ্যে রয়েছে – হাওড়া – পাটনা এবং হাওড়া – রাঁচি বন্দেভারত এক্সপ্রেস। উদ্বোধনের পর প্রধানমন্ত্রী বলেন, “সেদিন আর দূরে নেই, যখন বন্দেভারত দেশের প্রত্যেক প্রান্তে চলাচল করবে”। নতুন বন্দেভারত ট্রেনগুলি দেশের মধ্যে আন্তর্জাতিক মানের যোগাযোগ ব্যবস্থা গড়ে তুলে প্রধানমন্ত্রীর স্বপ্ন পূরণ করবে এবং রেলযাত্রীরা উন্নত পরিষেবা পাবেন। আন্তর্জাতিক মানের ট্রেনটি সম্পর্কে মানুষের উৎসাহ-উদ্দীপনা বিবেচনা করে পূর্ব রেল উদ্বোধন হওয়ার পর বন্দেভারত এক্সপ্রেস ট্রেনটিকে বিভিন্ন স্টেশনে দাঁড় করায়। স্থানীয় মানুষ এই উপলক্ষে আনন্দে মেতে ওঠেন। জসিডি ও মধুপুর স্টেশনে সাংসদ ডঃ নিশিকান্ত দুবে এবং বিধায়ক শ্রী নারায়ণ দাস উপস্থিত ছিলেন। এছাড়াও, ডঃ দুবে মধুপুর, সাংসদ শ্রী সুনীল সোরেন জামতাড়া, বিধায়ক শ্রীমতী অগ্নিমিত্রা পাল আসানসোল ও রানীগঞ্জে, বিধায়ক শ্রী লক্ষ্মণ চন্দ্র ঘড়ুই দুর্গাপুরে এবং সাংসদ শ্রী এস এস আলুওয়ালিয়া দুর্গাপুর, পানাগড় ও বর্ধমান স্টেশনে উপস্থিত ছিলেন। পাটনা – হাওড়া বন্দেভারত এক্সপ্রেস ট্রেনটিকে বিভিন্ন স্টেশনে স্বাগত জানানো হয়।
নতুন পাটনা – হাওড়া বন্দেভারত এক্সপ্রেস ট্রেনটি পশ্চিমবঙ্গ, বিহার ও ঝাড়খন্ডের মধ্যে যোগাযোগ ব্যবস্থাকে আরও শক্তিশালী করে তুলবে। রেল কর্তৃপক্ষ আশা করে, এর ফলে পাটনা, লখিসরাই, জামুই, দেওঘর, জামতাড়া, পূর্ব ও পশ্চিম বর্ধমান, হুগলী, হাওড়া এবং কলকাতা সহ আশেপাশের জেলাগুলির বহু মানুষ উপকৃত হবেন।
দ্রুতগতির এই ট্রেনটি সকাল ৮টায় পাটনা থেকে রওনা হবে এবং দুপুর ২টো ৩৫ মিনিটে হাওড়া পৌঁছবে। ফিরতি ট্রেন ৩টে ৫০ মিনিটে হাওড়া থেকে ছাড়বে এবং রাত ১০টা ৪০ মিনিটে পাটনায় পৌঁছবে। এই রুটের সবচেয়ে দ্রুতগামী ট্রেনের তুলনায় বন্দেভারত এক্সপ্রেস ৫৩২ কিলোমিটার পথ ১ ঘন্টা আগে পৌঁছবে। ট্রেনটি ২৬ সেপ্টেম্বর থেকে যাত্রী পরিবহণ করবে।
বন্দেভারত এক্সপ্রেস ট্রেনে কবচ প্রযুক্তি সহ আধুনিক বিভিন্ন সরঞ্জাম ব্যবহারের ফলে এই ট্রেনটি আন্তর্জাতিক মানের পরিষেবা প্রদান করবে। ট্রেনটিতে পেশাদার, ব্যবসায়ী, ছাত্রছাত্রী, পর্যটক সহ প্রত্যেক যাত্রী অত্যাধুনিক পরিষেবা পাবেন।
পূর্ব রেলের জসিডি ও আসানসোলের মতো দুটি গুরুত্বপূর্ণ স্টেশনে এই ট্রেনটি থামবে। এর ফলে, সংশ্লিষ্ট অঞ্চলের পর্যটন শিল্পের সুবিধা হবে এবং স্থানীয় ব্যবসায়ীরা উপকৃত হবেন। প্রধানমন্ত্রী বন্দেভারত ট্রেনগুলির উদ্বোধনী ভাষণে বলেন, নতুন এই ট্রেনগুলি সংশ্লিষ্ট অঞ্চলের অর্থনীতিতে ইতিবাচক প্রভাব ফেলবে।
পাটনা – হাওড়া বন্দেভারত এক্সপ্রেস ট্রেনটি দেশের পূর্বাঞ্চলে রেল যোগাযোগ ব্যবস্থার প্রভূত উন্নতি ঘটাবে। এই ট্রেন দ্রুতগতিতে গন্তব্যে পৌঁছে যাওয়ার ফলে যাত্রীসাধারণ উপকৃত হবেন বলে পূর্ব রেলের মুখ্য জনসংযোগ আধিকারিক শ্রী কৌশিক মিত্র মনে করেন।
PG/SSS/CB/SB
(Visitor Counter : 21
প্রধানমন্ত্রীরদপ্তর
ভারতে শিক্ষাব্যবস্থাকে সর্বাত্মক, বাস্তবসম্মত এবং ভবিষ্যৎ মুখী করার লক্ষ্যে জাতীয় শিক্ষানীতি ২০২০, প্রণয়ন করা হয়েছে: প্রধানমন্ত্রী
নতুনদিল্লি ৫ সেপ্টেম্বর
প্রধানমন্ত্রী শ্রী নরেন্দ্র মোদী জাতীয় শিক্ষানীতি নিয়ে কেন্দ্রীয় শিক্ষামন্ত্রীর লেখা একটি নিবন্ধ ভাগ করে নিয়েছেন।
এক্স পোস্টে কেন্দ্রীয় মন্ত্রী শ্রী ধর্মেন্দ্র প্রধানের লেখা এক নিবন্ধের প্রতিক্রিয়ায় প্রধানমন্ত্রী লিখেছেন;
“কেন্দ্রীয় শিক্ষামন্ত্রী শ্রী @dpradhanbjp লিখেছেন, ভারতে শিক্ষাকে সর্বাত্মক ও বাস্তবসম্মত এবং সেইসঙ্গে গভীর ও ভবিষ্যৎ মুখী করার লক্ষ্যে, কীভাবে জাতীয় শিক্ষানীতি তৈরি করা হয়েছে... লেখাটি পড়ুন!"
AC/MP/CS
(